Belgravia

Ardal yng ngorllewin Llundain yw Belgravia, a leolir ym mwrdeistrefi Dinas Westminster a Kensington a Chelsea. Datblygwyd yr ardal yn y 19g gan y teulu Grosvenor, sydd bellach yn dwyn y teitl Dug Westminster. Enwir yr ardal ar ôl y prif sgwâr sydd yno, sef Belgrave Square, ac mae'r enw hwnnw yn cyfeirio at bentref Belgrave, rhan o ystâd y teulu Grosvenor yn Swydd Gaer. Enwir y strydoedd Halkin Street, West Halkin Street a Halkin Place ar ôl Castell Helygain, ystâd y teulu yn Sir y Fflint.  Mae nifer fawr o lysgenadaethau yn yr ardal, yn enwedig o gwmpas Belgrave Square. 

Cyfeiriadau

Categori:Ardaloedd Bwrdeistref Frenhinol Kensington a Chelsea
Categori:Ardaloedd Dinas Westminster